Felix Bloch

Felix Bloch (23. oktoober 1905 – 10. september 1983) oli Šveitsi füüsik, kes töötas peamiselt USA-s. Talle ja Edward Mills Purcellile anti 1952. aastal Nobeli füüsikaauhind tuumamagnetismis uute mõõtmismeetodite väljatöötamise eest. Aastatel 1954–1955 oli ta esimene CERN-i peadirektor.

 Elu ja töö 
Bloch sündis Zürichis, tema vanemad olid juudid Gustav ja Agnes Bloch.

Ta õppis Zürichis gümnaasiumis ja tehnikakõrgkoolis (ETHZ). Esialgu õppis ta inseneri erialal, kuid vahetas selle varsti füüsika vastu. Ta külastas Peter Debye ja Hermann Weyli ning ka Erwin Schrödingeri loenguid ja seminare. Tema õpingukaaslane oli John von Neumann. Pärast lõpetamist 1927. aastal jätkas ta füüsikaõpinguid Leipzigi Ülikoolis koos Werner Heisenbergiga ning sai doktorikraadi aastal 1928. Tema doktoritöö esitas tahkiste kvantteooria, kasutades Blochi laineid elektronide kirjeldamiseks.
pisi|vasakul|Felix Bloch laboris, 1950

1940. aastal abiellus ta Lore Mischiga.

 Viited 

Kategooria:Ameerika Ühendriikide füüsikud
Kategooria:Šveitsi füüsikud
Kategooria:ETH Zürichi vilistlased
Kategooria:Leipzigi ülikooli vilistlased
Kategooria:Nobeli füüsikaauhinna laureaadid
Kategooria:Sündinud 1905
Kategooria:Surnud 1983